7 Januarie is die sewende dag van die jaar in die Gregoriaanse kalender. Daar volg nog 358 dae in die res van die jaar (359 in skrikkeljare). 1545 – Ugo Boncompagni (later Pous Gregorius XIII) word referendaris van die tribunaal van die Apostoliese hof vir geregtigheid en genade. 1566 – Pous Pius V volg Pous Pius IV op as pous van die Rooms-Katolieke Kerk. 1608 – Brande verwoes Jamestown, Virginië. 1610 – Galileo Galilei se waarnemings onthul vir die eerste keer die vier grootste mane van Jupiter: Kallisto, Europa, Ganimedes en Io.